Ego Amedeus, Dei gratia Bisuntinensis archiepiscopus, notum facimus presentibus et futuris quod Fulco de Borbona, nepos meus, laude et assensu Agnetis uxoris sue et Frederici patris sui, dedit in elemosinan Deo et beate Marie et domui Morimundi quicquid habebat aut reclamare poterat in molendino illo et in fullone eidem molendino conjuncto, quod vulgo Batanz, dicitur quod situm est juxta viam de Sarcos, et laudavit et ratam habuit donationem illam quam fecit avia sua de eodem molendino jamdicte domui Morimundi. Laudavit insuper et ratas habuit omnes elemosinas et donationes quecunque facte sunt ab antecessoribus suis domui supradicte, de quibus donationibus fratres loci illius poterunt cartas legitimas exhibere. Et ut hoc ratum inperpetuum habeatur, presentia sigilli nostri presens scriptum duximus muniendum. Actum anno incarnationis dominice M° CC° quartodecimo.